EkBass/fiwiki-20250220-pages-articles huggingface dataset:
Hurrikaani Iris

Hurrikaani Iris oli pienikokoinen mutta voimakas trooppinen hirmumyrsky, joka tuhosi Belizen eteläosia lokakuun 2001 alulla. Se oli vuoden 2001 Atlantin hurrikaanikauden yhdeksäs nimetty trooppinen myrsky. Saffirin-Simpsonin hurrikaaniasteikolla se luokiteltiin 4. luokkaan. Myrsky aiheutti tuhoja Belizessä, Dominikaanisessa tasavallassa ja Guatemalassa. Sen tuhoiksi arvioitiin 150 miljoonaa silloista Yhdysvaltain dollaria. ==Iriksen kehitys== Ensimmäinen säähäiriö, josta Iris myöhemmin kehittyi, oli havaittavissa eteläisellä Atlantilla syyskuun lopulla. Se kehittyi trooppiseksi matalapaineeksi 4. lokakuuta. Seuraavana päivänä Iris täytti jo trooppisen myrskyn tunnusmerkit. Hirmumyrskyn voiman se saavutti 6. lokakuuta iltapuolella, kun sen tuulennopeus oli 32 m/s ja matalapaineen keskus 992 hPa. Kovimmillaan tuulet olivat yli 60 m/s 9. lokakuuta keskiyöllä, jolloin paine Iriksen silmässä oli 948 hPa. Vuorokauden kuluttua tästä Iris oli jo laantunut. == Iriksen aiheuttamat tuhot == Surmansa saaneiden tarkkaa määrää ei tiedetä, mutta 31 hengen kuolema on vahvistettu. Heistä kolme oli dominikaanisessa tasavallassa, kahdeksan rankkasateiden aiheuttamien tulvien takia Guatemalassa ja 20 laivalla nimeltä Wave Danger, joka kaatui Belizen rannikolla. Lehtitietojen mukaan 30 muuta belizeläistä menehtyi myrskyn kourissa. Aineelliset vahingot olivat pahimpia Belizen eteläosien sisämaassa köyhissä maalaiskylissä. Yli puolet alueen 56 koulusta oli raunioina. == Lähteet == Luokka:Vuoden 2001 luonnonmullistukset Iris
Cockaynen oireyhtymä

Cockaynen oireyhtymä on oireisto, jonka taudinkuvaan kuuluvat mm. lyhytkasvuisuus, kehitysvammaisuus, epätavallinen valonherkkyys ja ennenaikainen vanheneminen. Sairaudesta kärsii yksi ihminen 250 000:sta,http://www.saunalahti.fi/kup/syndroma/cockayne.htm joidenkin arvioiden mukaan tätäkin pienempi määrä.http://www.emedicine.com/ped/topic424.htm Oireisto tavataan jakaa kolmeen tyyppiin. A-tyypin Cockaynessa oireet ovat eteneviä ja alkavat varhaisessa lapsuudessa. B-tyypin Cockayne on synnynnäinen, ja näitä lievempi, harvinainen C-tyyppi ilmenee vasta myöhemmällä lapsuus- / nuoruusiällä. C-tyyppiin ei yleensä liity kehitysvammaisuutta, mutta siihen kuuluu joitakin oireita sekä A- että B-tyypeistä. Cockaynen oireyhtymästä kärsivät ovat monesti kuuroja. Varhainen dementia ja verenpainetauti on mahdollinen. Potilaat ovat yliherkkiä valolle, ja 10–15 tunnin altistus UV-säteilylle saattaa vaurioittaa heidän elimistöään merkittävästi. Oireisto aiheuttaa ennenaikaisen vanhenemisen, ja progeerikkojen tavoin useimmat Cockayne- potilaat eivät elä aikuisiälle. Keskimääräinen elinikä on 12 vuotta, ja tyypillinen kuolinsyy on mm. keuhkokuume. Oireisto nimettiin Edward Alfred Cockaynen mukaan. == Lähteet == Luokka:Oireyhtymät
Cri du chat

Cri du chat on kromosomissa 5 esiintyvän deleetion aiheuttama oireyhtymä, jonka piirteitä ovat vaikean tai syvän kehitysvammaisuuden lisäksi mm. pienikokoisuus, pienipäisyys ja puheen kehittymättömyys. Nimensä oireisto on saanut potilaiden omaleimaisesta itkusta, jonka vihjataan muistuttavan kissan nau'untaa. Syvästi kehitysvammaisista henkilöistä yhdellä prosentilla on cri du chat -oireisto. Syndrooman esiintyvyydestä ei ole tarkkaa tietoa, mutta arvioita on esitetty runsaasti 1/15 000 ja 1/60 000 väliltä.http://www.saunalahti.fi/kup/syndroma/cridu.htm Cri du chat -oireyhtymän kuvasi ensimmäisenä ranskalainen Jérôme Lejeune vuonna 1963. == Lähteet == Luokka:Oireyhtymät Luokka:Perinnölliset sairaudet
Jérôme Lejeune

Jérôme Jean Louis Marie Lejeune (26. kesäkuuta 1926 – 3. huhtikuuta 1994) oli ranskalainen lastenlääkäri ja geneetikko. Hän oli abortin vastustaja ja paavi Johannes Paavali II:n henkilökohtainen ystävä. Lejeune hoiti urallaan useita Down-lapsia ja havaitsi ensimmäisenä, että heillä oli yhteistä kromosomin 21 trisomia. Lejeune kuvasi ensimmäisenä cri du chat -oireiston vuonna 1963. Hän kuoli syöpään Pariisissa 1994. Luokka:Ranskalaiset lääkärit Luokka:Vuonna 1926 syntyneet Luokka:Vuonna 1994 kuolleet
Kantatie 46

Kantatie 46 on Kouvolan Jokelan ja Heinolan kirkonkylän välinen kantatie, jonka pituus on 61 kilometriä. Tie on kaksikaistainen ja paikoitellen mutkainen. Raskaan liikenteen määrä on kohtalaisen suuri. Väylällä sijaitsevat Rautkosken tienhaaran ja Uimilan pikavuoropysäkit Jaalassa. Tie on osa lyhintä päätieyhteyttä Kotkasta ja Kouvolasta Jyväskylään. ==Reitti== * Kouvola (vt 15, st 370, st 365, st 369, st 363) * Heinola (st 140, vt 4 E75) ==Historiaa== Kuusankosken Voikkaan ja Heinolan välinen tie on rakennettu 1970- ja 1980-luvuilla. Vuonna 1976 siitä tuli kantatie 60. Tie Voikkaalta valtatielle 15 valmistui vuonna 1992. Vuoden 1996 tienumerouudistuksessa kantatie 60 siirtyi Tampereen kehätielle, ja Kouvolan ja Heinolan välisestä tiestä tuli kantatie 46. Tie on virallisesti kulkenut Kouvolan alueella vasta vuoden 2009 kuntaliitoksesta lähtien. == Tiehankkeita == Kantatietä 46 tullaan tulevaisuudessa leventämään Uudenmaan ELY-keskuksen alueella koko matkaltaan. Nykyinen tie Uimilan ja Heinolan kirkonkylän välillä on kapea ja mutkainen, eikä täytä kantateille asetettuja vaatimuksia. == Lähteet == ==Aiheesta muualla== *Matti Grönroosin sivu kantatiestä 46 46 Luokka:Kouvolan liikenne Luokka:Heinolan liikenne
Rodriguesin sokeus

Rodriguesin sokeus on autosomin kautta peittyvästi periytyvä oireyhtymä. Taudinkuvaan kuuluvat pienisilmäisyyden ja sarveiskalvon puutteellisuuden aiheuttama sokeus sekä normaalista poikkeavat hampaat. Sairastuneet jäävät lyhytkasvuisiksi ja ovat keskitasoisesti kehitysvammaisia.http://www.ncbi.nlm.nih.gov/omim/?term=268320 Rodriguesin sokeus havaittiin ensimmäisen kerran vuonna 1992 veljellä ja siskolla, jotka olivat syntyneet Rodriguesin saarella.http://www.saunalahti.fi/kup/syndroma/rodrigue.htm == Lähteet == Luokka:Oireyhtymät
Formula 1 -kausi 1978

Formula 1 -kausi 1978 oli 29. Formula 1 -kausi. Se alkoi 15. tammikuuta ja päättyi 16 kilpailun jälkeen 8. lokakuuta 1978 Mario Andrettin ja Lotuksen voitonjuhliin. Lotus johti koko kauden valmistajien MM-sarjaa. Tallin kuljettajista Ronnie Peterson kuoli Italian osakilpailusta saamiinsa vammoihin 11. syyskuuta. Tallissa edellisellä kaudella ajanut Gunnar Nilsson ei voinut osallistua kaudelle pitkälle kehittyneen syövän vuoksi, ja hän kuoli siihen 20. lokakuuta. ==Kilpailut== Nro Kilpailu Päivämäärä Rata Voittaja Talli Raportti 1 Argentiinan Grand Prix 15. tammikuuta Oscar Gálvez Mario Andretti Lotus-Ford Raportti 2 Brasilian Grand Prix 29. tammikuuta Jacarepagua Carlos Reutemann Ferrari Raportti 3 Etelä-Afrikan Grand Prix 4. maaliskuuta Kyalami Ronnie Peterson Lotus-Ford Raportti 4 Länsi-Yhdysvaltain Grand Prix 2. huhtikuuta Long Beach Carlos Reutemann Ferrari Raportti 5 Monacon Grand Prix 7. toukokuuta Monaco Patrick Depailler Tyrrell-Ford Raportti 6 Belgian Grand Prix 21. toukokuuta Zolder Mario Andretti Lotus-Ford Raportti 7 Espanjan Grand Prix 4. kesäkuuta Jarama Mario Andretti Lotus-Ford Raportti 8 Ruotsin Grand Prix 17. kesäkuuta Scandinavian Raceway Niki Lauda Brabham-Alfa Romeo Raportti 9 Ranskan Grand Prix 2. heinäkuuta Paul Ricard Mario Andretti Lotus-Ford Raportti 10 Britannian Grand Prix 16. heinäkuuta Brands Hatch Carlos Reutemann Ferrari Raportti 11 Saksan Grand Prix 30. heinäkuuta Hockenheimring Mario Andretti Lotus-Ford Raportti 12 Itävallan Grand Prix 13. elokuuta Österreichring Ronnie Peterson Lotus-Ford Raportti 13 Hollannin Grand Prix 27. elokuuta Zandvoort Mario Andretti Lotus-Ford Raportti 14 Italian Grand Prix 10. syyskuuta Monza Niki Lauda Brabham-Alfa Romeo Raportti 15 Itä-Yhdysvaltain Grand Prix 1. lokakuuta Watkins Glen Carlos Reutemann Ferrari Raportti 16 Kanadan Grand Prix 8. lokakuuta Circuit Gilles Villeneuve Gilles Villeneuve Ferrari Raportti ==Valmistajien lopullinen järjestys== Sija Talli Runko Moottori Renkaat Pisteet Voitot Palkintosijat Paalupaikat 1 Lotus-Ford 78 79 Ford Cosworth DFV 116 8 14 12 2 Brabham-Alfa Romeo BT46/B/C Alfa Romeo 115-12 69 2 10 2 3 Ferrari 312T2 312T3 Ferrari 015 65 5 9 2 4 Tyrrell-Ford 008 Ford Cosworth DFV 41 1 5 5 Wolf- Ford WR1-4 WR5-6 Ford Cosworth DFV 24 4 6 Ligier-Matra JS7 JS7/9 JS9 Matra MS76 Matra MS78 19 2 7 Fittipaldi-Ford F5A Ford Cosworth DFV 17 1 8 McLaren-Ford M26 Ford Cosworth DFV 16 1 9 Arrows-Ford FA1 A1 Ford Cosworth DFV 11 1 10 Williams-Ford FW06 Ford Cosworth DFV 11 1 11 Shadow-Ford DN8 DN9 Ford Cosworth DFV 6 12 Renault RS01 Renault-Gordini EF1 3 13 Surtees-Ford RS19 TS20 Ford Cosworth DFV 1 14 Ensign-Ford N177 Ford Cosworth DFV 1 15 Martini- Ford MK23 Ford Cosworth DFV 16 Hesketh-Ford 308E Ford Cosworth DFV 17 ATS-Ford HS1 D1 Ford Cosworth DFV 18 Theodore-Ford TR1 Ford Cosworth DFV 19 Merzario-Ford A1 Ford Cosworth DFV ==Lähteet== *
Kolmen pennin ooppera

Kolmen pennin ooppera () on Kurt Weillin säveltämä laulunäytelmä Bertolt Brechtin yhteistyössä Elisabeth Hauptmannin kanssa kirjoittamaan librettoon. Libreton pohjana on käytetty John Gayn kirjoittamaa balladioopperaa Kerjäläisooppera vuodelta 1728. Brecht käyttää Gayn tekstiä voimakkaan sosialistisen yhteiskuntakritiikin välineenä. Se sai ensi-iltansa 31. elokuuta 1928 Theater am Schiffbauerdammissa Berliinissä. Kolmen pennin oopperasta tuli suuri menestys ja teosta on esitetty yli 10 000 kertaa ja se on käännetty 18 kielelle. Teoksen ensimmäinen elokuvaversio valmistui jo vuonna 1931. G.W. Pabstin ohjaama teos sai nimekseen Die 3-Groschenoper. Kaj Chydenius nimitti laulunäytelmänsä Lapualaisoopperan (1966) "oopperaksi" Weillin esimerkin mukaisesti. Suomessa Kolmen pennin oopperaa on esitetty nimellä Kerjäläisooppera KOM-teatterissa 1978–1980 (ohjaus Laura Jäntti). Kolmen pennin oopperana sitä on esitetty useassa teatterissa: Lappeenrannan kaupunginteatterissa vuonna 2016 (ohjaus Timo Sokura), Tampereen teatterissa vuonna 2010 (ohjaus Mikko Viherjuuri) Helsingin kaupunginteatterissa vuonna 2007 (ohjaus Kari Heiskanen) ja Suomen Kansallisteatterissa vuosina 1997–1998 (ohjaus Antti Einari Halonen). Turun kaupunginteatterissa näytelmän ensi-ilta oli vuonna 1970, sen ohjasi Ossi Räikkä. == Lähteet == *Loviisan Sanomat: Brechtiä antaumuksella Ungernilla Sillä mitä on tiirikka verrattuna osakkeeseen? * threepennyopera.org Tulostuu tyhjä sivu ===Viitteet=== == Aiheesta muualla == Luokka:Saksalaiset näytelmät Luokka: 1920-luvun musiikkiteokset Luokka:Bertolt Brechtin näytelmät
Mariestadin tuomiokirkko

Mariestadin tuomiokirkko () on tuomiokirkko Mariestadin kaupungissa, Ruotsissa. Mariestadin kaupungin perusti Kustaa Vaasan poika Kaarle Herttua (Kaarle IX) 1583. Vuonna 1593 alettiin rakentaa kaupunkiin tuomiokirkkoa. Mariestadin tuomiokirkon on nähty toimineen symbolina reformaation puolesta kuningas Juhana III:n kannattamaa katolilaisuutta vastaan. Kirkko valmistui 1619. Nykyisen ulkonäkönsä kirkko on saanut vuoden 1905 korjaustöiden tuloksena. Kirkon 82 metriä korkea torni on Ruotsin kirkkojen kymmenenneksi korkein. pienoiskuva|Mariestadin tuomiokirkko Kirkon esikuvaksi Kaarle Herttua oli valinnut Tukholman Pyhän Klaaran kirkon. Kirkko on ulkoasultaan myöhäisgoottilainen ristikirkko. Kirkon saarnastuoli ja alttari ovat barokkityylisiä, kuvanveistäjä ja taiteilija Börje Löfmanin valmistamat vuonna 1701. Alttaritaulun on maalannut muotokuvamaalari Johan Aureller nuorempi. Mariestadin seurakunta kuuluu Skaran hiippakuntaan. Kirkko on Kalmarin tuomiokirkon lisäksi ainoa Ruotsin tuomiokirkko, joka ei ole hiippakuntansa pääkirkko. Mariestadin hiippakunta oli toiminnassa vuosina 1581–1647. Hiippakunta erotettiin Skaran hiippakunnasta ja sen johdossa oli superintendentti. Hiippakunnan keskus siirrettiin 1647 Karlstadiin ja sen nimi vaihtui Karlstadin hiippakunnaksi, mutta Mariestadin tuomiokirkko säilytti kuitenkin tuomiokirkon nimensä. Hiippakuntien rajojen muutosten tuloksena Mariestad kuuluu nykyään Skaran hiippakuntaan. == Lähteet == == Aiheesta muualla == * Näkymiä Mariestadin tuomiokirkon tornista * Bebyggelseregistret: Mariestads domkyrka * Mariestads föramling: Domkyrkan Luokka:Ruotsin tuomiokirkot Luokka:Länsi-Götanmaan läänin kirkot Tuomiokirkko Luokka:Ruotsin kivikirkot Luokka:Kirkot Skaran hiippakunnassa
Kantatie 69

thumb|200px|Kivisalmen silta Konneveden ja Rautalammin rajalla Kantatie 69 on Äänekosken Hirvaskankaalta Suonenjoen Levään kulkeva kantatie. Tien pituus on 88 kilometriä. Tie on kokonaisuudessaan kaksikaistainen ja laadultaan vaihteleva. ==Reitti ja tieyhteydet== *Äänekoski **Hirvaskangas (vt 4 vt 13 E75, st 627) *Laukaa *Äänekoski (uudelleen) **Kaura-aho (st 642) *Laukaa (uudelleen) *Konnevesi **Tankolampi (st 637) **Hytölä (st 641) **Konnevesi **Istunmäki (st 659) **Kivisalmi *Rautalampi **Pakarila **Rautalampi (st 543) *Suonenjoki *Rautalampi (uudelleen) *Suonenjoki (uudelleen) **Levä (vt 9 E63) ==Historiaa== Vuoden 1938 tienumerointijärjestelmässä kantatie 69 sijaitsi lähes nykyisellä paikallaan: Tie alkoi Laukaan Tervatehtaalta silloiselta nelostieltä ja kulki jokseenkin nykyisen tien linjausta Suonenjoelle. Nelostien nykyisen linjauksen valmistumisen jälkeen Jyväskylän ja Tervatehtaan välinen osuus muutettiin kantatieksi 69. Vuonna 1965 linjausta muutettiin, kun Hirvaskankaan ja Konneveden Tankolammen välinen tie valmistui. Kantatie 69 lakkautettiin ja muutettiin maantieksi 644 välillä Hirvaskangas–Suonenjoki, kun valtatien 9 Jyväskylän ja Kuopion välinen osuus valmistui 1970-luvun alussa. Tie kuitenkin palautettiin kantatieksi vanhalla numerolla jo saman vuosikymmenen puolivälissä. Tiellä sattui 28. heinäkuuta 1956 vakava linja- auto-onnettomuus, kun Konneveden ja Rautalammin kuntien rajalla sijainneelle Kivisalmen lossille ajaneen linja-auton jarrut pettivät ja linja-auto syöksyi Konneveteen. Onnettomuudessa hukkui 15 ihmistä ja 18 pelastui. Paikalle valmistui silta vuonna 1963. ==Lähteet== * * ==Aiheesta muualla== 69 Luokka:Äänekosken liikenne Luokka:Laukaan liikenne Luokka:Konneveden liikenne Luokka:Rautalammin liikenne Luokka:Suonenjoen liikenne
Linköpingin tuomiokirkko

Linköpingin tuomiokirkko () on tuomiokirkko Linköpingin kaupungissa, Itä- Götanmaalla, Ruotsissa. Kirkkorakennus on 110 metriä pitkä ja 107 metriä korkea,Linköping domkyrkas historia Viitattu 6.7.2014. näin ollen Linköpingin kaupungin näkyvimpiä maamerkkejä. == Historia == Paikalla on sijainnut kirkko jo 1100-luvulla: romaaninen basilika, joka oli kooltaan noin kolmasosan nykyisen kirkon koosta. Kun noin vuonna 1230 kävi ilmi, että kivinen basilika alkoi käydä liian pieneksi, kirkkoa laajennettiin idän suuntaan. Rakennettiin uusi kuori sekä poikkilaiva. Nämä osat ovat säilyneet, ja ovat nähtävissä vielä nykypäivänä. Nykyisen pituutensa kirkko sai Ruotsin kuningas Valdemar Birgerinpojan kruunajaisten aikoihin, vuonna 1251. Vuosina 1408–1420 kirkon kappelit rakennettiin goottilaista tyylisuuntaa noudattaen. Kappelit nimettiin Pyhän Andreaan, piispa Nicolaus Hermannin eli Nils Hermanssonin ja piispa Thomas Becketin mukaan. Näistä Pyhän Andreaan kappeli nimettiin uudelleen myöhemmin Neitsyt Marian mukaan. Tulipalo vaurioitti kirkon kattoa vuonna 1546, sekä jälleen vuonna 1567. Vuosina 1747–1758 kirkon torni uudelleenrakennettiin, ja tämä toistettiin vuosina 1877–1886 ruotsalaisen arkkitehti Helgo Zettervallin johdolla. Vuonna 1967 restauroitiin kirkon katto takaisin 1600-luvun asuun. ==Lähteet== == Aiheesta muualla == * Viralliset sivut * Bebyggelseregistret Luokka:Itä-Götanmaan läänin kirkot Tuomiokirkko Luokka:Ruotsin tuomiokirkot Luokka:Ruotsin kivikirkot Luokka:Kirkot Linköpingin hiippakunnassa
Niilo Mäki Instituutti

Niilo Mäki instituutti (NMI) on Jyväskylässä toimiva oppimisvaikeuksien tutkimusyksikkö. NMI:n taustalla toimivat Jyväskylän yliopistosäätiö, Jyväskylän kaupunki ja Haukkalan lastenpsykiatrisen hoitolaitoksen kannatusyhdistys. Sen toimintaa ovat rahoittaneet muun muassa Sosiaali- ja terveysjärjestöjen avustuskeskus, Kela, STAKES, Opetushallitus, EU ja yksityislahjoittajat. NMI tarjoaa koulutusta ja julkaisee NMI-Bulletin lehteä, kirjallisuutta sekä testi-/arviointimenetelmiä. Niilo Mäki Instituutti oli perustamisestaan asti ylläpitänyt Lastentutkimusklinikkaa yhteistyössä Jyväskylän kaupungin Perheneuvolan kanssa. Tammikuussa 2023 Lastentutkimusklinikan toiminta ja ylläpito siirtyi täysin Keski-Suomen Hyvinvointialueen toiminnaksi. ==Katso myös== * Niilo Mäki * http://www.nmi.fi/ ==Aiheesta muualla== * Lisätietoa Keski-Suomen hyvinvointialueen Lastentutkimusklinikasta ja sen palveluista Luokka:Suomen tutkimuslaitokset Luokka:Jyväskylä
Princess Ai

Princess Ai () on Misaho Kujiradōn kolmiosainen shōjo-mangasarja, joka pohjautuu Courtney Loven ja DJ Milkyn kirjoittamaan tarinaan. Sarjakuva kertoo muistinsa menettäneestä Ai-nimisestä tytöstä, joka herää hämmentyneenä Tokion kadulla ja joka lähtee selvittämään kuka hän on ja miksi hän on Tokiossa. Suomeksi sarjaa julkaisee Punainen Jättiläinen. Sarjalle luvattiin myös jatkoa: yksiosaiset Rumors From The Other Side (2008), Encounters (2009), strippikokoelma Princess Ai of Ai Land (2009) ja kolmiosainen jatkosarja The Prism Of Midnight Dawn (2009). Niistä Rumors From The Other Side ilmestyi tavallisesti ja The Prism Of Midnight Dawn alkoi ilmestyä nimellä Keskiyön kajastus, mutta Princess Ai of Ai Land sekä Encounters peruttiin erimielisyyksien takiahttp://forums.aniki.fi/viewtopic.php?f=30&t;=7331&p;=159919#p157666. Myöhemmin Encounters ilmestyi Pauna Media Groupilta nimellä Princess Ai: Kohtaamisia. == Suomeksi == * * * == Lähteet == == Aiheesta muualla == * Petteri Uusitalo: Aivoluutiota. Kvaak.fi 11.10.2006. Luokka:Mangasarjat Luokka:Fantasia-anime ja -manga Luokka:Romanttinen anime ja manga Luokka:Shōjo Luokka:2000-luvun anime ja manga
Antti Hannikainen

Antti Juhana Hannikainen (18. heinäkuuta 1910 – 13. tammikuuta 1976) oli suomalainen lakimies, joka toimi oikeusministerinä Sukselaisen II hallituksessa 1959–1961, oikeuskanslerina vuosina 1961–1964 ja korkeimman oikeuden presidenttinä 1964–1975. == Ura == Vastavalmistuneena lakitieteen kandidaattina Hannikaisesta tuli Viipurin hovioikeuden ylimääräinen virkamies vuoden 1936 alussa. Samalla vuosikymmenellä hän hoiti myös Rannan tuomiokunnan tuomarin tehtäviä sekä toimi virkaatekevänä puheenjohtajana Viipurin maanjako- oikeudessa. Hannikainen harjoitti 1930-luvun lopulla myös asianajajan ammattia, ensin Aarne Aaltosen asianajotoimistossa Kuopiossa ja sittemmin omistamassaan Pentikäisen toimistossa Viipurissa. Tehtävät vaihtuivat siis uran alusta alkaen taajaan, ja samanaikaisesti tulessa tapasi olla vähintään kaksi rautaa. Virkanimikkeet muuttuivat talvi- ja jatkosodan aikana: kapteeniksi ylennyt Hannikainen toimi sotatuomarina sekä lukuisissa hallinnollisissa tehtävissä, viimeiseksi sotaylioikeuden viskaalina 1943–1945. Lisäksi hän tuli sota-aikana eduskuntatyöhön eduskunnan oikeusasiamiehen sihteeriksi ja rauhan tultua eduskunnan suuren valiokunnan sihteeriksi. Oikeusasiamiehen varamies ja lainvalmistelukunnan jäsen hänestä tuli 1947. Hannikainen väitteli vuonna 1948 lakitieteen tohtoriksi tieteellisesti täysipainoisella, pidätysoikeutta käsittelevällä väitöskirjallaan. Tammikuussa 1959 maalaisliittolainen Hannikainen nimitettiin V. J. Sukselaisen toisen hallituksen oikeusministeriksi. Vuonna 1964 Hannikaisesta tuli korkeimman oikeuden presidentti. Tässä tehtävässä hän toimi lokakuuhun 1975 asti. == Aiheesta muualla == * * Luokka:Suomen oikeusministerit Luokka:Korkeimman oikeuden presidentit Luokka:Oikeuskanslerit Luokka:Suomen Keskustan poliitikot Luokka:Vuonna 1910 syntyneet Luokka:Vuonna 1976 kuolleet
Mill Ends Park

Mill Ends Park on Guinnessin ennätysten kirjan mukaan maailman pienin puisto eli määrätty viheralue. Puisto perustettiin 17. maaliskuuta 1948 Pyhän Patrickin päivänä Portlandin kaupunkiin Oregonin osavaltioon irlantilaisten haltijoiden (leprechaun) siirtomaaksi. Puisto on ympyrän muotoinen, pinta- alaltaan 0,3 neliömetriä, ja se sijaitsee liikenteenjakajassa, johon alun perin piti tulla lyhtypylväs. Koska liikenteenjakajaa ei vuonna 1948 paikalle ilmaantunut, alkoi siinä kasvaa rikkaruohoja. Oregon Journal -lehden irlantilainen kolumnisti Dick Fagan istutti paikkaan kukkia ja nimesi sen lehtikolumninsa Mill Ends mukaan. Fagan on kuvaillut puistonsa syntytarinaa seuraavasti. Fagan katsoi ikkunasta alas ja näki haltijan kaivavan kuoppaa. Hän juoksi alas ja nappasi haltijan kiinni ja sai siltä yhden toivomuksen. Fagan toivoi omaa puistoa, mutta ei huomannut kertoa sen kokoa, joten haltija antoi hänelle kyseisen kuopan. Seuraavien vuosikymmenten aikana Fagan kuvaili hulluttelevissa kolumneissaan useasti puistoa ja siellä asuvaa ystäväänsä Patrick O'Toole -nimistä haltijaa. Fagan kuoli syöpään 1969, mutta toiset jatkoivat puiston hoitamista sen jälkeen. Puisto sai virallisen puiston aseman Portlandin kaupungissa 1976. Vuonna 2006 puisto siirrettiin väliaikaisesti rakennustöiden tieltä Two World Trade Center Plazaan. == Lähteet == ==Aiheesta muualla== *Mill Ends Park Portlandin sivuilla *Lehtiartikkeli puistosta *Mill Ends Park: The Smallest Park in the World Luokka:Yhdysvaltain puistot Luokka:Oregonin maantiede
Lundin tuomiokirkko

Lundin tuomiokirkko () on tuomiokirkko Lundin kaupungissa, Skånen maakunnassa, eteläisessä Ruotsissa. Kirkkorakennus rakennettiin keskiajalla hiekkakivestä, noudattaen Lombardian ja Reinin-alueen romaanisen arkkitehtuurin tyylisuuntaa. Kirkon rakennustyöt alkoivat 1060-luvulla. Kirkon krypta vihittiin 1123 ja pääalttari 1145. Kirkko on Pohjoismaiden suurin romaaninen kirkko. Kirkon tornit kohoavat 55 metrin korkeuteen, kirkonkelloista vanhin on peräisin vuodelta 1513. pienoiskuva|Lundin tuomiokirkon päälaiva ja kuori Tuomiokirkossa on myös astronominen kello, Horologium mirabile Lundense, joka on peräisin vuoden 1424 tienoilta. Kello sisältää kirkon uruista pienimmät, jotka soittavat päivittäin sävelmän In dulci jubilo.Lunds domkyrka: Sex orglar i domkyrkan Viitattu 10.3.2013. Kirkossa on yhteensä kuudet urut. Suurimmat niistä on rakennettu vuosina 1932–1934, ja niissä on 102 äänikertaa ja 7 074 pilliä. Urkujen rakentajana toimi tanskalainen yritys Marcussen & Søn. Kirkossa vierailee vuosittain 700 000 kävijää ja jumalanpalveluksissa 90 000.Lunds domkyrka Viitattu 10.3.2013. Paavi Franciscus vieraili tuomiokirkossa lokakuussa 2016 luterilaisten ja katolisten yhteisessä jumalanpalveluksessa. Vierailulla kunnioitettiin uskonpuhdistuksen 500-vuotista historiaa. 1100-luvulta peräisin olevalla tuomiokirkolla on myös katolinen tausta. ==Lähteet== ==Kirjallisuutta== * == Aiheesta muualla == * Viralliset sivut Tuomiokirkko Luokka:Skånen läänin kirkot Luokka:Ruotsin tuomiokirkot Luokka:Ruotsin kivikirkot Luokka:Kirkot Lundin hiippakunnassa Luokka:Lundin historia
Matti Piipponen

Matti Piipponen (17. kesäkuuta 1894 Joensuu – 6. toukokuuta 1980 Helsinki) oli suomalainen juristi, korkeimman oikeuden presidentti vuosina 1963–1964. Valmistuttuaan ylioppilaaksi Joensuun klassillisesta lyseosta vuonna 1912 Piipponen lähti opiskelemaan oikeustiedettä Helsingin yliopistoon ja suoritti oikeustutkinnon 1917. Hän solmi vuonna 1928 avioliiton Liisa Järnefeltin kanssa, ja Arvid Järnefelt oli hänen appensa. Piipponen oli vasta 26-vuotias, kun hänet nimitettiin ylimääräiseksi virkamieheksi korkeimpaan oikeuteen. Hän toimi myös ylimääräisenä kopistina valtioneuvostossa ja 1921–1922 apulaisesittelijänä oikeusministeriössä. Hän oli 1935–1936 lainvalmistelukunnan nuorempi jäsen. Korkeimman oikeuden jäseneksi ja oikeusneuvokseksi Piipponen nimitettiin vuonna 1936. Sitä ennen hän oli ehtinyt toimia korkeimmassa oikeudessa ylimääräisenä esittelijänä ja notaarina sekä nuorempana ja vanhempana oikeussihteerinä. Hän osallistui merkittävässä määrin vesilainsäädännön uudistamistyöhön 1950-luvulla. Helmikuussa 1963 Piipponen nimitettiin korkeimman oikeuden presidentiksi. Tässä virassa hän toimi vain runsaan vuoden, sillä hän saavutti virallisen eroamisiän ja jäi eläkkeelle jo kesäkuussa 1964. Piipposta luonnehdittiin värikkääksi ja epäsovinnaiseksi persoonallisuudeksi, ja hänen ystäväpiiriinsä kuului paitsi taiteilijoita myös presidentti Urho Kekkonen. ==Lähteet== * * Matti Piipposen muistokirjoitus Helsingin Sanomissa 8.5.1980. (Maksullinen artikkeli.) Luokka:Korkeimman oikeuden presidentit Luokka:Vuonna 1894 syntyneet Luokka:Vuonna 1980 kuolleet
Skaran tuomiokirkko

Skaran tuomiokirkko () on tuomiokirkko Skaran kaupungissa, Länsi-Götanmaalla, Ruotsissa. Tuomiokirkko on Ruotsin evankelis-luterilaisen kirkon Skaran hiippakunnan piispanistuin. Kirkkorakennus edustaa arkkitehtuurin goottilaista tyylisuuntaa. Ensimmäinen tunnettu tuomiokirkko Skarassa vihittiin käyttöön noin vuoden 1150 tienoilla, mutta löytöjen perusteella on todettu paikalla olleen kirkon jo 1000-luvulla. 1200-luvulla rakennettiin tuomiokirkon kuorin alla sijainnut romaaninen krypta uudestaan ja koko katedraali rakennettiin uudestaan hakatusta hiekkakivestä goottilaiseen tyyliin. Vuosisatojen aikana kirkko on palanut useita kertoja.Skara pastorat: Skara domkyrkan Viitattu 6.7.2014. Kirkkoa restauroitiin 1800-luvun lopussa, jolloin sen goottilainen luonne palautettiin ja uusittiin tornit, joita oli madallettu tulipalon jälkeen vuonna 1719. Vuosien 1947–1949 restauroinnissa sisustus vaihdettiin ja nykyinen barokkityylinen alttarimaalaus palautettiin paikalleen. Vuonna 1949 löydettiin ensimmäisen tuomiokirkon kryptan jäännökset. Viimeisen restauroinnin yhteydessä 1999 kryptan päälle rakennettiin ristiholvi, ja tila saatiin jälleen käyttöön pieniä jumalanpalveluksia varten. ==Lähteet== ==Aiheesta muualla== * Skara domkyrka Luokka:Länsi-Götanmaan läänin kirkot Luokka:Ruotsin tuomiokirkot Tuomiokirkko Luokka:Ruotsin kivikirkot Luokka:Kirkot Skaran hiippakunnassa
Strängnäsin tuomiokirkko

Strängnäsin tuomiokirkko () on tuomiokirkko Strängnäsin kaupungissa, Södermanlandin maakunnassa, Ruotsissa. Kolmilaivainen, tiilinen kirkkorakennus edustaa arkkitehtuurin goottilaista tyylisuuntaa. Kirkkoon on haudattu muun muassa Ruotsin kuningas Kaarle IX ja valtionhoitaja Sten Sture vanhempi. Strängnäs oli Södermanlandin piispanistuin ainakin 1100-luvun alusta ja sitä varten piti rakentaa tuomiokirkko. Ensimmäinen kirkko rakennettiin nykyisen kirkon paikalle puusta.Mattias Henrikson: Alla dessa utflykter runt Stockholm. Ordalaget 2013. Kappale Strängnäs domkyrka, s. 162. Tiilikirkon rakennustyöt aloitettiin vuoden 1260 tienoilla ja se valmistui 1340-luvulla. 1300- ja 1400-luvuilla kirkkoa laajennettiin, kun sinne tehtiin kaksi kuoria ja torni. Muuta lisärakentamista kirkolle ei ole tehty, ainoastaan tulipalojen jälkeen on korjattu tornia ja kattoa. Kirkontornin yläosa on peräisin 1740-luvulta. Saarnatuoli on puolestaan vuodelta 1789, ja sen on rakentanut ja suunnitellut Pehr Ljung aikakautta hallinneeseen kustavilaiseen tyyliin. Kirkossa sijaitsee muun muassa Olivecrantz-suvun hautaholvi, jonne on Suomesta siirretty Haminan rauhan jälkeen Reuterholm-suvun Suomeen haudattujen jäsenten arkut, sekä myöhemmin Gustaf Adolf Reuterholm ja Charlotta Malm-Reuterholm. Kirkosta varastettiin kesällä 2018 Kaarle IX:n ja hänen puolisonsa Kristiinan hautajaisregaalit. Poliisin mukaan arvoesineet löytyivät helmikuussa 2019. Aftonbladetin mukaan varastettujen esineiden joukossa olleet kaksi kruunua ja valtakunnanomena löytyivät tukholmalaisesta lähiöstä roskakorista. Varkaudesta on pidätetty yksi henkilö. == Lähteet == == Aiheesta muualla == * Strängnäs stift * Turistmål.se Luokka:Södermanlandin läänin kirkot Luokka:Ruotsin tuomiokirkot Tuomiokirkko Luokka:Ruotsin kivikirkot Luokka:Kirkot Strängnäsin hiippakunnassa
Tenjinin metroasema

Tenjinin metroasema () on Fukuokan kaupungin Chūōn suuralueella sijaitseva metroasema. Asema on kahdeksas asema Kūkō-linjalla Meinohaman aseman päästä lukien. Asema avattiin 26. heinäkuuta 1981. Tenjinin asema sijaitsee Fukuokan keskustassa ja on kaupungin kiireisin asema. Aseman yhteydessä toimii Tenjin chikagai -kauppakatu, ja sieltä on suorat yhteydet moniin keskustan kauppa- ja liike-elämän keskuksiin. Yhden päivän aikana asemaa käyttää noin 59 000 ihmistä. Tenjinin asemalta on myös Chikagain kauppakadun kautta yhteys Tenjin- Minamin asemalle. Asema on rakennettu kahteen kerrokseen maan alle, joista ylimmässä on lipunmyynti, kauppoja sekä portit ja alemmalla laiturit. Tenjinin aseman läheisyydessä sijaitsevat muun muassa: *Kaupat: **Shoppers Daiei **Mina Tenjin **Futata Fukuoka Tenjin **ACROS Fukuoka **Tenjin chikagai **Shintenchōn kauppa-alue **Mitsukoshi Fukuoka **Iwata Yamato **Solaria Stage **Solaria Plaza **Tenjin Core **Tenjin VIVRE **I.M.S **Best Denki **Mediamall Tenjin **Bic Camera Tenjin 1 & Tenjin 2 **Apple Store **Fukuoka Daimaru *Asemat: **Nishitetsun Fukuokan (Tenjin) asema **Nishitetsu Tenjin Bus Center *Julkiset laitokset: **Fukuokan kaupungintalo **Fukuokan pankin päätoimisto **Mitsubishi-Tōkyō UFJ -pankin toimisto **Mizuho-pankin toimisto **Fukuoka- Tenjinin pääpostitoimisto *Hotellit: **Nishitetsu Grand Hotel **Solaria- Nishitetsu Hotel ==Aiheesta muualla== * Aseman sivut Luokka:Kūkō-linja
Västeråsin tuomiokirkko

Västeråsin tuomiokirkko () on tuomiokirkko Västeråsin kaupungissa, Västmanlandin maakunnassa, Ruotsissa. Kirkkoa alettiin rakentaa vuonna 1244, ja se on vihitty käyttöön vuonna 1271.Svenska kyrkan: Västerås domkyrkan Viitattu 10.3.2013. Torni on vuodelta 1417. Samalla paikalla on sijainnut myös pienempi, harmaakivestä rakennettu tuomiokirkko. Kustaa Vaasan vanhin poika Eerik XIV on haudattu tuomiokirkkoon. Kirkontornia on koristanut vuorollaan keskiaikainen ja renessanssinen kärkiosa. Nykyinen kärkiosa on peräisin vuodelta 1695, ja se edustaa barokkia. Sen suunnittelijana toimi arkkitehti Nicodemus Tessin nuorempi, Nicodemus Tessin vanhemman poika. Kirkossa on Ruotsin tunnetuimman keskiaikaisen maalarin Albertus Pictorin seinämaalauksia 1400-luvulta. == Lähteet == == Aiheesta muualla == Luokka:Västmanlandin läänin kirkot Tuomiokirkko Luokka:Ruotsin tuomiokirkot Luokka:Kirkot Västeråsin hiippakunnassa
Växjön tuomiokirkko

Växjön tuomiokirkko () on tuomiokirkko Växjön kaupungissa, Smålandin maakunnassa Etelä-Ruotsissa. Kirkkorakennus tunnetaan varsinkin kahdesta ohuesta, kuparisesta tornistaan. Kirkon alta tehtyjen löytöjen perusteella paikalla on sijainnut puukirkko 1000-luvun puolivälissä. Se korvattiin 1160-luvulla kivikirkolla, jota on laajennettu. 1200-luvulla kuoria pidennettiin itään päin ja rakennettiin laivat ja 1300-luvulla lisättiin sakaristo, kappeli ja sivulaivat. 1400-luvun loppupuolella tehtíin suuria muutoksia: torneja korotettiin ja kirkon eri osien päälle tehtiin tiiliholvi. Vuonna 1740 kirkkoon osui salama, joka tuhosi tornin ja isoja osia sisätiloista. Sen jälkeen purettiin myöhäiskeskiaikainen asehuone pohjoisen sivulaivan ulkopuolelta.Svenska kyrkan: Växjö domkyrka Viitattu 5.7.2014. Restaurointi toteutettiin vuosina 1849–1854, jolloin esimerkiksi purettiin varhaiskeskiaikainen sakaristo kuorin pohjoispuolelta. Vuosien 1898–1899 restauroinnissa kuorin eteläpuolella oleva lisärakennus muutettiin sakaristoksi ja tehtiin koristemaalauksia kirkon sisätiloihin. Restauroinnissa 1957–1960 kirkko sai nykyisen ulkonäkönsä. Alttari, saarnatuoli ja kastemalja ovat vuodelta 1959 ja niiden suunnittelusta on vastannut Jan Brazda. Brazda on myös yhdessä Bo Beskowin kanssa vastannut muistakin kirkon somisteista. ==Lähteet== == Aiheesta muualla == Luokka:Ruotsin kivikirkot Tuomikirkko Luokka:Ruotsin tuomiokirkot Luokka:Kronobergin läänin kirkot Luokka:Kirkot Växjön hiippakunnassa
Tove Torvalds

Tove Torvalds (s. 1963, o.s. Monni) on suomalainen karateka ja kuusinkertainen karaten Suomen mestari. Hän on koulutukseltaan lastentarhanopettaja. Hän avioitui Linux-käyttöjärjestelmän luojan Linus Torvaldsin kanssa vuonna 1997. He tutustuivat opiskellessaan Helsingin yliopistossa 1990-luvun alussa, kun Linus Torvalds veti tietotekniikkakurssia. Heillä on kolme tytärtä (s. 1996, 1998 ja 2000). Torvaldsilla on Wadoryu-karatessa 3. asteen musta vyö. Nykyään hän harjoittelee ja opettaa taekwondoa Yhdysvalloissa. Viimeksi mainitusta lajista hänellä on 4. asteen musta vyö vuodelta 2018. == Lähteet == Luokka:Kuuluisien suomalaisten henkilöiden puolisot Luokka:Suomalaiset karatekat Luokka:Syntymävuosi puuttuu Luokka:Elävät henkilöt
SIMH

SIMH on emulaattoriohjelmisto, joka emuloi useita vanhoja tietokoneita, pääsääntöisesti minitietokoneita. Se on saatavilla Microsoft Windowsille, Linuxille, Mac OS X:lle, BSD-varianteille, OpenVMS:lle sekä joillekin muille käyttöjärjestelmille. Emulaattoria kehittää ja ylläpitää Bob Supnik, entinen Digital Equipment Corporationin insinööri ja johtokunnan varapuheenjohtaja, joka johti aikoinaan muun muassa yhtiön Alpha-projektia. Emulaattori perustuu vanhaan järjestelmäemulaattoriin nimeltään MIMIC, joka kirjoitettiin alun perin 1960-luvulla. SIMH:sta on erillinen Githubissa ylläpidettävä versio. Toukokuussa 2022 tämän version ylläpitäjät kaappasivat ohjelman itselleen muuttamalla sen lisenssiä.https://github.com/simh/simh/commit/ce2adce632e1a22e6d76d4bf726d6b863373c550 Supnik ei hyväksy tätä ohjelmaa. Tämän jälkeen Paul Koning aloitti Open SIMH -projektin, joka jatkaa ohjelmiston kehitystä vapaana ohjelmana.https://groups.io/g/simh/topic/91528716#1659 == Emuloitavat tietokoneet/arkkitehtuurit == Data General: * Nova * Eclipse Digital Equipment Corporation: * PDP-1 * PDP-4 * PDP-7 * PDP-8 * PDP-9 * PDP-10 vain KS/10 malli * PDP-11 useita malleja PDP-11/03:sta PDP-11/94:ään * PDP-15 * VAX (VAX-11/780 ja MicroVAX 3900) GRI Corporation: * GRI-909 IBM: * 1401 * 1620 * 1130 * 7090/7094 * System/3 Interdata (Perkin-Elmer): * 16- ja 32-bittisiä järjestelmiä Hewlett-Packard: * 2114 * 2115 * 2116 * 2100 * 21MX Honeywell: * H316/H516 MITS: * Altair 8800 (Intel 8080, Zilog Z80) Royal-Mcbee: * LGP-30 * LGP-21 Scientific Data Systems: * SDS 940 Kehitteillä olevassa SIMH 4.0 Beta- versiossa ovat mukana lisäksi: * BESM-6 neuvostoliittolainen keskuskone * Burroughs B5500 * Control Data Corporation CDC 1700 * HP-3000 Series III * Intel Systems 8010 * Intel Systems 8020 * Lincoln Labs TX-0 * Manchesterin yliopiston Small-Scale Experimental Machine (SSEM) * Sigma 5, 6 ja 7 * SAGE-II * PQQ-3 * uusia VAX-koneita : VAX/11 730, VAX/11 750, VAX 8600/8650, MicroVAX I, VAXStation I, MicroVAX II, VAXStation II, rtVAX 1000 (Industrial VAX 620) == Lähteet == * Preserving Computing's Past: Restoration and Simulation (pdf) == Aiheesta muualla == * The Computer History Simulation Project - Bob Supnikin SIMH-projektin kotisivu * open SIMH -projekti Luokka:Emulaattorit
Kalmarin merenkulkumuseo

Kalmarin merenkulkumuseo on ruotsalaisen rannikkokaupungin Kalmarin keskustassa sijaitseva museo, joka on keskittynyt esittelemään Kalmarin merenkulkualan historiaa. Se avattiin 28. marraskuuta vuonna 1942, ja nykyään siellä on yli 5 000 näyttelyesinettä. Vuonna 1934 perustettu Kalmar Sjöfartsförening keräsi kokoelmia Kalmar Navigationsskola -koulun kellariin ja kokoelmien kasvaessa perustettiin Kalmarin merenkulkumuseo samana vuonna 15. joulukuuta.Lasse Sandberg: Sjömän från Kalmar - Kalmar Sjöfartsmuseum 75 år Östran.se 27.11.2009. Viitattu 25.2.2013. Tilapäiset tilat saatiin Kalmarin linnasta ja yhdessä Kalmar Fornminnesföreningin kanssa avattiin näyttely 23. heinäkuuta 1936. Edelleen osa kokoelmista sijaitsi Sjömanshusetin kellarissa, mutta sodan takia sitä tarvittiin väestönsuojaksi ja siksi kesällä 1940 piti vuokrata tilat Södra Långgatanilta talosta, joka on sittemmin purettu.Museon kokoelmat sijaitsevat nykyisin rakennuksessa, jonka merenkulkumuseo pystyi ostamaan laivanvarustajan lesken Martina Lundgrenin lahjoittaman 100 000 Ruotsin kruunun arvoisen lahjoituksen turvin. ==Lähteet== == Aiheesta muualla == * Museon kotisivut * Kalmar Sjöfartsmuseum * Byggnadsantikvarisk kontroll - Kalmar Sjöfartsmuseum, Övertäckning av bemålat tak * Maritime Heritage Atlas of South Baltic: Kalmar Maritime Museum Luokka:Kalmar Luokka:Ruotsin merenkulkumuseot
Kalmarin korkeakoulu

320px|thumb|Kalmarin korkeakoulun kirjasto|right Kalmarin korkeakoulun yhteiskuntatieteellisen laitoksen rakennus|thumb|right|320px Kalmarin korkeakoulu () oli ruotsalaisessa rannikkokaupungissa Kalmarissa sijainnut korkeakoulu. Se perustettiin vuonna 1977 ja yhdistettiin vuonna 2010 Växjön yliopiston kanssa Linné-yliopistoksi. == Aiheesta muualla == * Kalmarin korkeakoulun viralliset Internet-sivut Luokka:Ruotsin yliopistot ja korkeakoulut Luokka:Kalmar Luokka:Entiset yliopistot en:Linnaeus University#History
Hercules (emulaattori)

Hercules on IBM:n suurtietokoneiden emulaattori, joka kykenee emuloimaan System/370-, System/390- ja zSeries-sarjojen koneita. Se on saatavilla ainakin Linuxille, Microsoft Windowsille sekä Mac OS X:lle ja on avoimen lähdekoodin QPL-lisenssin alainen. Emulaattorin kehittämisen aloitti suurkoneohjelmoija Roger Bowler vuonna 1999. Nykyään ohjelmistoa ylläpitää Jay Maynard. == Aiheesta muualla == * Viralliset sivut Luokka:Emulaattorit Luokka:IBM Luokka:Vapaat ohjelmistot
Rodrigues

Rodrigues on yksi Intian valtameressä sijaitsevista Maskareenien saarista. Rodrigues sijaitsee noin 560 kilometrin päässä Mauritiuksesta itään, mutta on hallinnollisesti osa Mauritiuksen tasavaltaa. Saari on nimetty portugalilaisen Diogo Rodriguesin mukaan ja sen pääkaupunki on saaren pohjoisrannikolla sijaitseva Port Mathurin. Rodriguesin pinta-ala on 104 km² ja väkiluku noin 37 570Mauritius Citypopulation. Rodrigues on arviolta 1–4 miljoonan vuoden ikäinen tuliperäinen saari ja siellä esiintyy useita endeemisiä kasvi- ja eläinlajeja. Saaren korkein kohta on noin 355 metriä merenpinnan yläpuolella. Vuonna 1992 saarelta löydettiin peittyvästi periytyvä Rodriguesin sokeus.Rodriguesin sokeus == Lähteet == == Aiheesta muualla == Luokka:Mauritiuksen maantiede Luokka:Afrikan saaret Luokka:Intian valtameren saaret
Mohr–Tranebjaergin oireyhtymä

Mohr-Tranebjaergin oireyhtymä on oireisto, jolle leimallista on etenevä kuurosokeus. Taudinkuvaan kuuluu lisäksi dystoniaa (lihasjänteyshäiriö), kehitysvammaisuutta ja luumurtumia. Mohr-Tranebjaergin oireyhtymä heikentää potilaansa elinajanodotetta. Hiljattainen kuuroutuminen ja sokeutuminen alkaa varhaislapsuuden aikana, yleensä kuitenkin niin myöhään, että puheen oppiminen ei esty. Oireisto havaittiin ensimmäistä kertaa Norjassa. Mohr-Tranebjaergin oireyhtymä periytyy X-kromosomin välityksellä, ja sitä on tavattu vain miehillä. == Lähteet == * Kehitysvammahuollon tietopankki aiheesta Luokka:Oireyhtymät
Artsin oireyhtymä

Artsin oireyhtymä on X-kromosomin kautta peittyvästi periytyvä oireisto, jonka hollantilaiset tutkijat kuvasivat vuonna 1993. Artsin oireyhtymälle ominaista on kuurosokeus tai vaikea kuulonäkövammaisuus, tasapainohäiriöt, neliraajahalvaus, henkinen kehitysvammaisuus, lihasvelttous, refleksittömyys ja surkastunut näköhermo. Syndrooma johtaa myös ennenaikaiseen kuolemaan, joka yleensä tapahtuu jo varhaislapsuudessa. Artsin oireyhtymästä kärsivillä on monesti nielemis- ja hengittämisvaikeuksia. Miehillä taudin ennuste on yleensä huomattavasti huonompi kuin naisilla, joilla taudinkuva saattaa rajoittua jopa vain kuulon heikkenemiseen aikuisiällä. == Aiheesta muualla == * Kehitysvammahuollon tietopankki aiheesta Luokka:Oireyhtymät
Beckwith–Wiedemannin oireyhtymä

Beckwith–Wiedemannin oireyhtymä on ylikasvuoireyhtymä, johon kuuluvat lisäksi muun muassa matala verensokeri, haiman ja kielen poikkeuksellinen suurikokoisuus sekä toisinaan takaraivon poikkeamat. Nopeutunut pituuskasvu alkaa heti syntymästä, mutta hidastuu vähitellen. Vammautuneiden henkinen kehitys on pääsääntöisesti normaalia. Joskus saattaa kuitenkin esiintyä kehitysvammaisuutta, sillä verensokerin huomattava mataluus aiheuttaa toisinaan mikrokefaliaa, pienipäisyyttä, ja hidastaa aivojen kehittymistä. Oireyhtymästä kärsivistä kuitenkin vain arviolta 4 % on keskitasoisesti tai vaikeasti kehitysvammaisia.http://www.saunalahti.fi/kup/syndroma/beckwith.htm Hieman yleisempää on synnynnäinen sydänvika. Harvoin esiintyy liikasormisuutta ja synnynnäisiä kasvaimia. Oireyhtymä nostaa tiettyjen syöpien, varsinkin Wilmsin tuumorin (nefroblastooman) riskiä.http://www.nci.nih.gov/dictionary/?CdrID=304689 Oireyhtymä myös liittyy sekä hepato- että pankreatoblastoomaan.http://www.orpha.net/data/patho/GB/uk- pancrea.pdf Beckwith–Wiedemannin oireyhtymän aiheuttaa geenivirhe. Useimmiten mutaatiot ovat satunnaisia, mutta 15 % tapauksista oireyhtymä on vallitsevasti periytyvä. On arvioitu, että Beckwith–Wiedemannin oireyhtymästä kärsii arviolta yksi ihminen noin 13 700:sta. Oireiston kuvasi ensimmäisenä Hans- Rudolf Wiedemann vuonna 1964. == Lähteet == Luokka:Oireyhtymät
Suomen Pörssisäätiö

Suomen Pörssisäätiö on vuonna 1985 perustettu puolueeton, riippumaton ja voittoa tavoittelematon organisaatio, jonka tehtävänä on arvopaperisäästämisen ja arvopaperimarkkinoiden edistäminen. Säätiön toimintaa johtaa hallitus, jonka jäsenet valitaan kolmeksi vuodeksi kerrallaan. Pörssisäätiö rahoittaa toimintansa omistamansa Pörssitalon vuokratuloilla. Säätiön toimitusjohtaja on Sari Lounasmeri. ==Tavoitteet== Pörssisäätiö pyrkii siihen, että yrityksillä on mahdollisuus hankkia rahoitusta luotettavilla, valvotuilla ja tehokkailla markkinoilla, joilla vallitsevat mahdollisimman hyvät kaupankäynnin edellytykset ja joilla on tarjolla monipuolisia ja kiinnostavia sijoituskohteita. Säätiö työskentelee sijoittajainformaation tason kohottamiseksi. Säätiö pyrkii myös vaikuttamaan siihen, että sijoitustoiminnan verotukselliset ja lainsäädännölliset edellytykset säilyvät kohtuullisina. ==Säätiön toiminta== Pörssisäätiö tekee arvopaperimarkkinoita tunnetuksi omien julkaisujensa, tutkimuksen, koulutustoiminnan ja arvopaperimarkkinoita käsittelevien tilaisuuksien ja tapahtumien avulla. Säätiö on käynnisti vuonna 2018 Pörssilähettiläsohjelman, jonka tarkoituksena on edistää nuorten talousosaamista. Säätiö kouluttaa 15-18-vuotiaita nuoria Pörssilähettiläiksi, jotka kiertävät kertomassa talousasioista yhdeksäsluokkalaisille. Säätiö julkaisee suurelle yleisölle tarkoitettuja oppaita, joissa esitellään sijoittamisen peruskäsitteitä, eri arvopaperilajeja sekä sijoitusten verotusta. Oppilaitosten käyttöön säätiö tuottaa opettajille tarkoitettua aineistoa. Säätiö järjestää keväisin ja syksyisin Pörssi-iltoja eli yksityissijoittajille tarkoitettuja tilaisuuksia. Arvopaperimarkkinoiden ammattilaisille, tiedotusvälineille ja julkisesti noteeratuille yhtiöille Pörssisäätiö järjestää koulutustilaisuuksia ja toimittaa julkaisuja. Suomen Pörssisäätiö myöntää vuosittain apurahoja ensisijaisesti maisterin tutkinnon jälkeisiin, pörssialaa koskeviin tutkimuksiin. ==Hallitus== Pörssisäätiön toimintaa ohjaa sen hallitus. Säätiön hallituksessa on seitsemän jäsentä, mukaan lukien puheenjohtaja. Hallituksen jäsenet ja heidän edustamansa tahot vuonna 2023:: * Jouko Pölönen, puheenjohtaja, Ilmarinen * Taru Tujunen, varapuheenjohtaja, Ellun Kanat * Jaakko Eskola, Neles * Seppo Ikäheimo, Aalto- yliopisto * Riikka Laine-Tolonen, Danske Bank * Jussi Herlin, Kone * Nelli Såger, Mehiläinen ==Lähteet== ==Aiheesta muualla== *Pörssisäätiön verkkosivut Luokka:Suomalaiset säätiöt
Myoklonusepilepsia

Myoklonusepilepsia on peittyvästi periytyvä oireyhtymä, jonka aiheuttaa kromosomin 21 geenivirhe. Taudinkuvaan kuuluu tahatonta lihasnyintää ja epileptisyyttä. Syndrooma on synnynnäinen ja alkaa oireilla tavallisesti 6–13-vuotiaasta. Oireet ovat joillakin niin voimakkaita, että joudutaan turvautumaan liikuntavammaisten apuvälineisiin. Jos vanhemmilla on yksi myoklonusepileptikkolapsi, heillä on noin 25 % riski saada toinen. Oireisto lyhentää potilaansa elinajanodotetta. Tavalliseen myoklonukseen ei kuulu epilepsiaa. == Katso myös == * Unverricht-Lundborgin tauti == Lähteet == == Aiheesta muualla == *Reetta Kälviäinen: Nuoruusiän myoklonusepilepsia, Epilepsialiitto(pdf) Luokka:Oireyhtymät Luokka:Epilepsia
Pohjoinen epilepsia

Pohjoinen epilepsia on peittyvästi periytyvä oireyhtymä, johon kuuluu etenevää epileptisyyttä ja kehitysvammaisuutta. Usein epileptiset kouristelukohtaukset alkavat 5–10 vuoden iässä. Kohtausten esiintymistiheys kasvaa murrosikään mennessä mutta alkaa sitten vähetä, ja tyypillisesti kohtaukset loppuvat suunnilleen 35-vuotiaana. Oireilun aiheuttaa vaurio kahdeksannessa kromosomissa (geenikarttamerkintä 8pter-p22). Pohjoinen epilepsia on pohjoissuomalaista tautiperintöä, ja sen kuvasivat ensimmäisinä neljä suomalaista tutkijaa (Aune Hirvasniemi, H. Lang, Anna-Elina Lehesjoki ja Jaakko Leisti) vuonna 1994. Vuonna 2004 pohjoisesta epilepsiasta kärsi yksi 176 000 suomalaisesta.http://www.saunalahti.fi/kup/syndroma/epil_pmr.htm == Lähteet == == Aiheesta muualla == *Liina Lonka, Neuronal ceroid lipofuscinosis CLN8 - from gene to protein, Väitöskirja 2004, Helsingin yliopisto, lääketieteellinen tiedekunta, kliinisteoreettinen laitos, ISBN 952-10-2127-6 Luokka:Oireyhtymät Luokka:Epilepsia Luokka:Suomalainen tautiperintö Luokka:Harvinaissairaudet
Stüve–Wiedemannin oireyhtymä

Stüve-Wiedemannin oireyhtymä on peittyvästi periytyvän tai satunnaisen geenivirheen aiheuttama oireyhtymä. Stüve-Wiedemannin piirteitä ovat mm. luiden kehityshäiriöt, lyhytkasvuisuus, nielemisvaikeudet, kuumeilu ja lievä kehitysvammaisuus. Useimmissa tapauksissa potilas ei rajujen kuumejaksojensa vuoksi elä aikuisikään saakka. Oireisto sai nimensä Annemarie Stüveltä ja Hans-Rudolf Wiedemannilta, jotka kuvasivat sen vuonna 1971.http://www.saunalahti.fi/kup/syndroma/stuve_wiedemann.htm == Lähteet == Luokka:Oireyhtymät
Wilmsin kasvain

Wilmsin kasvain, Wilmsin tuumori eli nefroblastooma on lähinnä lapsilla esiintyvä pahanlaatuinen munuaiskasvain. Kaikista lasten kiinteistä kasvaimista noin 7 % on nefroblastoomia. Taipumus kasvaimeen on harvoin perinnöllinen, ja 5–10 % tapauksista kasvain kehittyy kumpaankin munuaiseen.http://www.saunalahti.fi/kup/syndroma/wilms_t.htm Sairaus on nimetty Max Wilmsin kanssa. Wilmsin tuumori on lasten viidenneksi yleisin pahanlaatuinen kasvain ja lasten yleisin munuaissyöpätyyppi.http://www.emedicine.com/med/topic3093.htm Useimmiten kasvaimesta kärsivät lapset ovat muutoin terveitä.Surveillance for Wilms tumour in at-risk children: pragmatic recommendations for best practice. Yksi 10 000 vastasyntyneestä kärsii Wilmsin munuaissyövästä. Beckwith-Wiedemannin oireyhtymään liittyy kasvanut Wilms-riski. Kasvain havaitaan useimmilla potilailla ennen viidettä ikävuotta.http://www.medicine.oulu.fi/pato/opetus/YP_9_NEOPLASIA_3.htm Valtaosa Wilmsin kasvaimen saaneista lapsista on muutoin terveitä. Suomessa sairaus todetaan vuosittain noin kymmenellä lapsella. Ennuste on kuitenkin parempi kuin munuaissyövällä yleensä, ja lapsipotilaista jopa yli 90 % tervehtyy.http://www.sylva.fi/fi/lapset_ja_syopa/nefroblastooma--wilmsin- tuumori-.html Tyypillisiä hoitomuotoja ovat solunsalpaajat, leikkaus (yleensä munuaisen poisto) ja sädehoito. == Lähteet == Luokka:Syöpätaudit
Trelleborgs FF

Trelleborgs FF on ruotsalainen jalkapallojoukkue, joka on perustettu vuonna 1926. Joukkue pelasi ensimmäisen kerran pääsarjatasolla Allsvenskanissa 1985. Trelleborgs FF:n huippuvuodet ajoittuvat 1990-luvun alkuun, paras sijoitus on Allsvenskanin kolmostila kaudelta 1992. Joukkue pelasi UEFA Cupissa 1994. Trelleborgs FF voitti Superettanin kaudella 2006 ja nousi pääsarjatasolle kaudeksi 2007. Seura pelasi pääsarjatasolla Conny Karlssonin ja Tom Prahlin johdolla viisi perättäistä kautta sijoittuen parhaimmillaan viidenneksi kaudella 2010. Seuraava kausi oli kuitenkin seuralle synkkä ja se putosi syksyllä 2011 takaisin Superettaniin. Trelleborg på väg ur allsvenskan == Meriitit == * Superettanin voitto: 2006 == Ennätyksiä == * Yleisöennätys 9 843 katsojaa ottelussa Malmö FF:ää vastaan 2004. == Valmentajat == * Tom Prahl 1990–1995 * Magnus Andersson 1996 * Sören Cratz 1997–1998 * Alf Westerberg 1999–2000 * Ole Mörk 2001 * Alf Westerberg 2001–2002 * Anders Grimberg 2002–2003 * Conny Karlsson 2004–2007, 2014 * Tom Prahl 2008–2011 * Alf Westerberg 2012 * Anders Grimberg 2012–2013 * Patrick Winqvist 2015–2018 * Peter Swärdh 2019 * Kristian Haynes 2020–2022 == Lähteet == == Aiheesta muualla == * Virallinen sivu * Virallinen kannattajien sivu * Kannattajien sivu Luokka:Trelleborgin kunta Luokka:Ruotsalaiset jalkapalloseurat